Държавен вестник, бр. 95, 2004 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  95
3. оценка 3 “Изпълнението отговаря на изиск-
ванията”—атестираният като цяло изпълня-
ва работата на нивото на изискванията за
длъжността, но не ги надминава;
4. оценка 4 “Изпълнението не отговаря на-
пълно на изискванията, необходимо е подобре-
ние”—атестираният изпълнява работата под
нивото на изискванията за длъжността;
5. оценка 5 “Неприемливо изпълнение”—
оценяваният системно изпълнява работата си
под нивото на изискванията за длъжността.
Чл. 186. Атестиращият вписва точките по
отделните показатели и общата оценка във
формуляра, подписва го и запознава атестира-
ния със съдържанието му, като атестираният
също го подписва.
Чл. 187. Служителите, които не са съгласни
с дадената им обща оценка, могат да подадат
писмено мотивирано възражение до председа-
теля на съда в 7-дневен срок от датата на запоз-
наване със съдържанието на формуляра.
Чл. 188. Председателят на съда се произна-
ся в 7-дневен срок по възражението с мотиви-
рана оценка. Той може да потвърди или да
повиши с една степен общата оценка по чл. 185,
като попълни и подпише съответния раздел
от формуляра.
Чл. 189. (1) Рангът е израз на равнището на
професионална квалификация на съдебните
служители.
(2) Ранговете на съдебните служители имат
пет степени, подредени в йерархичен ред, като
най-ниският ранг е V (пети), а най-високият—
I (първи). При първоначално постъпване съ-
дебните служители придобиват V ранг.
(3) Притежаването на по-висок ранг е усло-
вие за възнаграждение с по-висок размер, опре-
делен от Висшия съдебен съвет.
(4) Съдебните служители се повишават в
ранг при три последователни оценки не по-
ниски от оценката 2.
Чл. 190. Предсрочно повишаване в ранг може
да се извърши извън срока по чл. 189, ал. 4 при
оценка 1 “Изключително изпълнение”.
Чл. 191. При преминаване от един орган на
съдебната власт в друг съдебните служители
запазват придобития ранг.
Чл. 192. (1) Когато съдебният служител при-
добие правото на повишаване в ранг, атестаци-
онните формуляри съгласно приложение № 5
се представят на председателя на съда.
(2) Повишаването в ранг се извършва със
заповед на председателя на съда.
Раздел V
Длъжности на съдебните служители.
Работно време
Чл. 193. Съдебните служители заемат
длъжности, определени от Висшия съдебен
съвет в Единен класификатор на длъжности-
те в администрацията на органите на съдеб-
ната власт, включващ наименованията на
длъжностите, минималната образователна
степен и други изисквания към съответната
длъжност, заплатата за длъжността и възна-
граждението за ранг.
Чл. 194. (1) Работното време на съдебната
администрация е от 8 ч. и 30 мин. до 17 ч. с
половин час обедна почивка.
(2) Службите на съдебната администрация,
които работят с физически и юридически лица,
имат работно време от 9 до 17 ч. без пре-
късване.
ДОПЪЛНИТЕЛНИ РАЗПОРЕДБИ
§ 1. Принципът на случайния избор по сми-
съла на чл. 26, ал. 1 означава разпределение на
делата по докладчици според поредността на
образуване на делата и списъка на съдиите по
състави и отделения, изготвен по азбучен ред.
§ 2. Доколкото в този правилник няма осо-
бени правила за функциите на служителите във
военните съдилища, се прилагат съответните
правила за служителите в съдилищата.
§ 3. За неуредените въпроси по част пета
“Съдебни служители” се прилагат разпоредби-
те на Кодекса на труда.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 4. В 6-месечен срок от влизане на правил-
ника в сила се извършва атестиране на заваре-
ните съдебни служители за първоначално при-
съждане на ранг, който съответства на получе-
ната оценка по чл. 185 при атестирането.
§ 5. До провеждането на конкурс и назна-
чаването на съдебен администратор функци-
ите му се изпълняват от административния
секретар.
§ 6. До 1 декември 2004 г. Министерството
на правосъдието изпраща на районните, ок-
ръжните, военните и апелативните съдилища
образците на книги по чл. 33, ал. 1.
§ 7. Този правилник се издава на основание
чл. 188, ал. 3 от Закона за съдебната власт и
отменя Наредба № 28 от 1995 г. за функциите
на служителите в помощните звена и канцела-
риите на районните, окръжните, военните и
апелативните съдилища, издадена от минис-
търа на правосъдието (обн., ДВ, бр. 30 от
1995 г.; изм. и доп., бр. 12 от 1997 г.; изм.,
бр. 80 от 2002 г.). Правилникът е съгласуван
с Висшия съдебен съвет.
§ 8. Правилникът влиза в сила един месец
след обнародването му в “Държавен вестник”,
с изключение на чл. 33, ал. 1, който влиза в
сила от 1 януари 2005 г.
Министър: А. Станков